钦定古今图书集成/明伦汇编/闺媛典/第140卷 > 林贞一
## 钦定古今图书集成/明伦汇编/闺媛典/第140卷 > 林贞一

按《闽通志》：“林贞一，莆田人，南京户部员外郎长清之
姑也。年十三，父母许嫁方氏子，未归而方氏子远戍。
或劝其别字，贞一叹曰：‘业已许人，而复背之，是禽兽
之行，吾不忍为’。父母殁，营葬尽力，抚教弟侄有女丈
夫风。未几，方氏子讣至自戍所，贞一为服丧三年，屏
去华饰，茹素终其身。年七十卒。”